# **Udhëzues me fakte për familjet e nxënësve me IEP rreth Shërbimeve Kompensuese dhe Mbështetëse që ofrohen për kapërcimin e pasojave nga pandemia COVID-19.**

Më 17 Gusht 2020, Departamenti i Arsimit Fillor dhe Tetëvjeçar (DESE) publikoi disa udhëzime për shkollat dhe drejtoritë rajonale se si të punojnë së bashku me familjet e nxënësve që marrin pjesë në Programet e Arsimit të Individualizuar (IEP) në mënyrë që të përfitojnë sa më shumë që të jetë e mundur kohën e humbur të shkaktuar nga ndërprerjet e mësimit për shkak të COVID-19. Ky udhëzues titullohet *Ndihmë e Këshilla Teknike për Arsimin Special në kushtet e Coronavirus (COVID-19) 2021-1: Shërbime Kompensuese për COVID-19 dhe Mbështetje për Riaftësimin e Nxënësve me IEP.* Ju mund ta gjeni udhëzuesin këtu: [www.doe.mass.edu/sped/advisories/2021-1-covid-compservices.docx](http://www.doe.mass.edu/sped/advisories/2021-1-covid-compservices.docx).

Ky udhëzues me fakte përmbledh pikat kryesore të shprehura në udhëzuesin e DESE për familjet. DESE inkurajon familjarët të jenë në kontakt me arsimtarët dhe administratorët e fëmijëve të tyre dhe t’ju tregojnë atyre çfarë do të thotë udhëzuesi i ri për ata dhe fëmijën. Në rast se jeni anëtar i [Këshillit Lokal Këshimor të Prindërve për Arsimin Special](https://fcsn.org/masspac/sepac-basic-toolkit/advising-the-district/) (SEPAC), mund të bashkëpunoni me shkollën dhe drejtorinë rajonale për të hartuar një plan, politika e praktika që do të ndihmojnë *të gjithë* nxënësit me IEP, përfshi edhe fëmijën tuaj.

\_\_\_\_\_\_\_\_\_\_\_\_\_\_\_\_\_\_\_\_

## **E drejta e fëmijës suaj gjatë aplikimit të IEP-s dhe për një Arsim Publik të Përshtatshëm dhe Falas(FAPE)**

Është e rëndësishme të dini se [ligjet e arsimit special](http://www.doe.mass.edu/sped/videos/parents-guide/index.html#/) i ofrojnë çdo nxënësi me IEP, Arsim Publik të përshtatshëm dhe pa pagesë (FAPE). Departamenti i Arsimit të SHBA-së e ka theksuar qartë se nxënësit me IEP duhet të marrin FAPE edhe gjatë pandemisë. Megjithatë, FAPE për shkak të COVID-19 mund të jetë e ndryshme nga sa më parë. Për shembull, për të mbrojtur shëndetin dhe sigurinë e nxënësve dhe arsimtarëve, kur shkollat u mbyllën në pranverë, fëmijët u udhëzua dhe ju ofruan shërbime të arsimit special me anë të një kompjuteri ose telefoni, në vend të klasës.

## **Përkufizime**

Në udhëzimet për shkollat dhe drejtoritë rajonale, DESE përcaktoi tre lloje shërbimesh për të ndihmuar nxënësit me IEP të kapërcejnë pasojat e shkaktuara nga mbyllja e shkollës për shkak të pandemisë pasi Guvernatori [urdhëroi](https://www.mass.gov/info-details/covid-19-updates-and-information) në mars 2020 ndërprerjen e mësimit në klasë.

1. **Mbështetje për riaftësim të përgjithshëm të mësimit**

Shkollat dhe drejtoritë rajonale të arsimit mund t’jua ofrojnë këtë mbështetje të gjithë nxënësve, përfshirë nxënësit me IEP, për t'i ndihmuar të rifitojnë aftësitë dhe njohuritë e humbura si pasojë e pezullimit të mësimit në klasë në pranverë për shkak të pandemisë dhe për t'i ndihmuar të ndjehen mirë emocionalisht dhe shoqërisht.

1. **Shërbimet Kompensuese nga COVID 19**

Këto janë udhëzime dhe shërbime për arsimin special të ofruara krahas shërbimeve të vazhdueshme të IEP-s për fëmijën tuaj. Nëse fëmija ka pasur regres ose nuk ka bërë përparim efektiv në përmbushjen e objektivave të IEP-s për shkak të pandemisë, këto shërbime do të adresojnë në mënyrë specifike efektet e vonesave, pezullimeve, ose pamundësisë të ofrimit të shërbimeve.

1. **Shërbime të reja për IEP**

Fëmija juaj mund të ketë nevojë për shërbime shtesë në arsimin special për të adresuar aspekte te reja që lidhen me paaftësinë. Në rast se po, këto quhen “Shërbime të reja IEP” dhe ekipi i IEP-s i fëmijës do të diskutojë dhe përfshijë këto shërbime të reja në IEP-n e fëmijës.

## **Prioritet janë nxënësit**

Ndërsa të gjithë nxënësit u prekën nga kalimi i papritur i mësimit në distancë, disa nxënës me IEP përjetuan sfida më të rënda se të tjerët. DESE u kërkon shkollave dhe drejtorive rajonale që t'u japin përparësi disa grupeve të nxënësve që kanë nevojë për këto shërbime. Këto grupe specifike të nxënësve janë:

* Nxënës me nevoja komplekse dhe të avancuara:
	+ Nxënës që janë identifikuar tashmë si “ me nevoja të avancuara” gjatë procesit të IEP-s në formularin  e titulluar “ [Paaftësia primare/Niveli i nevojave-PL 3.](file:///C%3A%5CUsers%5Cnawar.ausaj%5CDesktop%5Cpl3.doc)” Niveli i nevojës së një nxënësi varet nga (1) ku i merr nxënësi shërbimet (brenda apo jashtë klasave të arsimit të përgjithshëm); (2) nëse këto shërbime ofrohen nga arsimtarë të arsimit të përgjithshëm, apo të arsimit special, profesionistë ose të specializuar në këto shërbime; dhe (3) sa kohë gjatë një dite mësimi u kushtohet shërbimeve të arsimit special.
	+ nxënës që nuk mund të ndjekin mësimin në distancë për shkak të kushteve që lidhen me aftësinë e kufizuar ose mungesën e teknologjisë;
	+ nxënës që kanë nevojë kryesisht për ndihmë dhe komunikim shtesë (AAC);
	+ nxënës të pastrehë
	+ nxënës që janë në kujdestari ose në mjedise të përbashkëta
	+ nxënës që anglishten e kanë gjuhë të dytë
* Fëmijët e moshës parashkollore, vlerësimi i të cilëve për tu kualifikuar ose për të filluar shërbimet e arsimit special parashkollor, është shtyrë ose ndërprerë; dhe
* Nxënës që kanë mbushur moshën 22 vjeç, gjatë periudhës së pezullimit të mësimit në klasë ose të cilët do të mbushin 22 vjeç gjatë tre muajve të parë të vitit shkollor 2020-21, dhe programet mësimore të të cilëve u ndërprenë ose pezulluan përpara se të arrinin këtë moshë madhore.

Departamenti rekomandon që prindërit dhe Ekipi i IEP-së të punojnë së bashku për të marrë vendime në lidhje me Shërbimet Kompensuese COVID-19 për nxënësit në këto grupe me përparësi të lartë deri më 15 dhjetor 2020.

Për nxënësit që nuk kualifikohen në grupet me përparësi të lartë, personeli i shkollës do të kërkojë më shumë kohë për të vëzhguar se si fëmija juaj po përshtatet me mjedisin e ri arsimor këtë vjeshtë. Ata gjithashtu do të rishikojnë të dhënat dhe do të komunikojnë me ju në lidhje me nevojat mësimore dhe emocionale të fëmijës tuaj. Shkollat dhe drejtoritë rajonale do të punojnë me ju për t'u siguruar që fëmija juaj ka shërbimet dhe mbështetjet e nevojshme.

## **Duke filluar me të dhënat**

Të gjitha vendimet në lidhje me Shërbimet Kompensuese COVID-19 për të cilat mund të ketë nevojë fëmija juaj, duhet të jenë të individualizuara dhe të bazuara në informacione dhe të dhëna. Meqenëse fëmija juaj për disa muaj ka qenë në kujdesin tuaj të plotë, shkollat dhe drejtoritë rajonale do ti japin përparësi grumbullimit të të dhënave dhe informacionit nga ju. Ju mund t'i jepni shkollës informacion të rëndësishme në lidhje me aksesin që ka fëmija juaj për të mësuar, angazhuar, përkushtimin , sjelljen, përparimin, aftësinë, përvojën në shtëpi dhe ndikimin e pandemisë COVID-19 mbi të. Ekipi duhet të mësojë nga ju nëse fëmija juaj ka pasur vështirësi në qasjen në shërbimet në distancë për shkak të paaftësisë së tyre, për shkak të problemeve me internetin ose pajisjeve kompjuterike, ose nëse fëmija juaj ka pasur nevojë të ketë një përkthyes ose materiale të përkthyera, ose për ndonjë arsye tjetër.

Pasi Ekipi i IEP-së së fëmijës suaj (i cili ju përfshin edhe ju) të shikojë të gjitha informacionet dhe të dhënat mbi përparimin e fëmijës tuaj drejt përmbushjes së objektivave të IEP-s, Ekipi do të përcaktojë nëse fëmija juaj ka nevojë për këto shërbime dhe mbështetje.

## **Vendim për mbështetjen që ka nevojë fëmija juaj**

DESE rekomandon që ju dhe anëtarët e tjerë të Ekipit të IEP të përdorni pyetjet e mëposhtme gjatë bisedave e takimeve me Ekipin. Nuk është e nevojshme që tu përgjigjeni të gjitha pyetjeve për të vendosur nëse fëmija juaj ka nevojë për Shërbime Kompensuese COVID-19.

1. Fëmijës suaj nuk ju ofruan disa shërbime të IEP-s? A ka pasur shërbime në IEP që fëmija juaj nuk pati qasje gjatë mësimit në distancë kur u pezullua mësimi në klasë?
2. A ka humbur ndonjë aftësi fëmija juaj?
3. A ka dështuar fëmija juaj të bëjë progres efektiv drejt arritjes së synimeve të IEP-s?
4. A arriti fëmija juaj të bëjë progres efektiv në programin e përgjithshëm mësimor?
5. A ka nevojë fëmija juaj për mbështetje shtesë dhe / ose shërbime të përkohshme për ta ndihmuar të riaftësojë humbjet nga momenti kur nuk ka mundur të ketë qasje në shërbimet në distancë?
6. Çfarë lloj Mbështetjeje për Riaftësim në Arsimin e Përgjithshëm do të ofrojë shkolla apo drejtoria rajonale? A do të jetë e mjaftueshme Ndihma për Riaftësimin në Arsimin e Përgjithshëm për të ndihmuar fëmijën tuaj të rifitojë aftësitë dhe njohuritë e humbura kur mësimi në klasë u shty për shkak të COVID-19?
7. A do të ketë nevojë fëmija juaj për Shërbime Kompensuese COVID-19? Të çfarë lloji?Deri në çfarë mase? Ë*shtë e rëndësishme të theksohet se këto shërbime mund të mos t’i përgjigjen numrit të saktë të orëve të shërbimit IEP të humbura; por këto shërbime duhet të adresojnë nevojat individuale të fëmijës suaj.* Synimi i Shërbimeve Kompensuese COVID-19 është të ndihmojë fëmijën tuaj të kompensojë humbjet nga ndërprerjet e mësimit për shkak të pandemisë së COVID-19. Ju dhe anëtarët e tjerë të ekipit të IEP do të diskutoni se cilat shërbime do të jenë të nevojshme për të arritur këtë synim.
8. A ka nevojë fëmija juaj për Shërbime Kompensuese COVID-19? Çfarë lloji? Sa shumë? Ju mund të vendosni me përfaqësuesit e shkollës nëse fëmija duhet të rivlerësohet ose testohet përsëri nëse nuk është testuar ende në fushën e paaftësisë së re.

## **Organizimi i një takimi të Ekipit të IEP-së ose një bisedë me drejtorinë rajonale pa mbledhur Ekipin e IEP-së**

Ka dy mënyra me të cilat ju dhe drejtoria rajonale e arsimit mund të diskutoni dhe vendosni nëse fëmija juaj ka nevojë për Shërbime Kompensuese COVID-19. E para është mbajtja e një takimi të IEP-së Takimi mund të jetë me ekipin e plotë të IEP-s, ose nëse vendosni që nuk është e nevojshme të keni një takim të IEP-s me të gjithë anëtarët e ekipit, mund të takoheni vetëm me disa anëtarë të ekipit. Për shembull, kur keni vlerësimin me shkrim të arritjeve në matematike, nuk e shikoni të nevojshme të bisedoni me mësuesin e matematikës së fëmijës, pavarësisht faktit se mësuesi i kësaj lënde normalisht merr pjesë në takimet e ekipit.Shkolla duhet të ketë lejen tuaj për të organizuar një takim të IEP-së pa praninë e të gjithë anëtarëve që janë zakonisht të pranishëm.

Një mundësi tjetër është që ju dhe drejtoria rajonale e arsimit së bashku të vendosni që mos thërrisni një takim të IEP-s dhe t’i diskutoni nevojat e fëmijës tuaj për Shërbime Kompensuese COVID-19 vetëm me shkollën e fëmijës në mënyrë informale. Prindi zgjedh nëse do të anashkalojë takimin e IEP-s dhe në vend të tij t’i diskutojë nevojat e fëmijës për Shërbime Kompensuese COVID-19 me një administrator. Nëse vendosni se takimi IEP-së është i panevojshëm, drejtoria rajonale do t’ju dërgoj njoftim me shkrim. Çdo vendim në lidhje me shërbimet ose mbështetjen do të dokumentohet gjithashtu me shkrim nga drejtoria rajonale siç shpjegohet më poshtë.

## **Dokumentimi i mbështetjes për nevojat e fëmijës**

Llojet e ndryshme të mbështetjes për të cilat ka nevojë fëmija mund të dokumentohen në mënyra të ndryshme.

1. Të gjithë fëmijët mund të përdorin **Mbështetje për Riaftësimin në Arsimin e Përgjithshëm** të ofruar nga shkollat e tyre. Shkollat dhe drejtoritë rajonale *nuk janë të detyruara* të hartojnë një listë me shkrim të mbështetjes për arsimin e përgjithshëm që do t’i ofrohet fëmijës suaj, por është një ide e mirë të flisni për këto shërbime me Ekipin IEP të fëmijës. Nëse keni pyetje në lidhje me mbështetjen në fushën e mësimit të përgjithshëm, është një ide e mirë të kontaktoni mësuesin e fëmijës ose drejtorin e shkollës për të mësuar më shumë se si shkolla po ndihmon të gjithë nxënësit të kthehen në shkollë këtë vjeshtë.
2. Nëse ju dhe anëtarët e tjerë të ekipit të IEP-s bini dakord gjatë një takimi të IEP-s ose përmes një takimi jo formal që fëmija juaj ka nevojë për Shërbime Kompensuese COVID-19, drejtoria rajonale duhet të hartojë llojin dhe orët e shërbimit (ve), sa shpesh do të ofrohet shërbimi (et) dhe për sa kohë, dhe si do të monitorohet përparimi i fëmijës suaj, dhe nëse nevojitet transporti për të marrë pjesë në këto shërbime. Gjatë vitit aktual shkollor, fëmija juaj mund të marrë shërbime Kompensuese COVID-19 personalisht ose në distancë. Drejtoria rajonale do të përdorë formularin e DESE, [Njoftim rreth propozimit për veprim nga Drejtoria Rajonale e Arsimit/N1](file:///C%3A%5CUsers%5Cnawar.ausaj%5CDesktop%5Cn1.docx), ose shënimet nga mbledhjet dhe duhet t’ju japë juve një kopje në gjuhën tuaj amtare.
3. Çdo **Shërbim i ri i IEP-s** që nevojitet për shkak të nevojave që lidhen me një paaftësi të re të fëmijës, do të dokumentohet në [formularin e IEP-s](file:///C%3A%5CUsers%5Cnawar.ausaj%5CDesktop%5Ciep1-8.docx) ose [Formularin e Ndryshuar të IEP-s](file:///C%3A%5CUsers%5Cnawar.ausaj%5CDesktop%5Ciep-a1-a2.docx).

## **Kur keni kërkuar që shkolla të bëjë testime për të përcaktuar nëse fëmija juaj ka nevojë për shërbime të arsimit special, por procesi është shtyrë për shkak të COVID-19**

Kur shkollat u mbyllën papritur për shkak të pandemisë, ato ​​nuk ishin në gjendje të vlerësonin personalisht nxënësit. Kjo ishte e vërtetë për nxënësit e çdo moshe, qoftë në arsimin parashkollor apo në klasat më të larta. Tani e tutje, drejtoritë rajonale duhet të përfundojnë vlerësimet për të përcaktuar nevojën për shërbime të arsimit special sa më shpejt të jetë e mundur, dhe të flasin me ju se si t'i plotësoni më mirë afatet kohore për testimin dhe mbajtjen e takimeve të IEP-s në mënyrë që të dini nëse fëmija juaj kualifikohet, dhe si pasojë të marrë shërbimet që i nevojiten.

Nëse vlerësimi tregon se fëmija juaj kualifikohet për shërbime të arsimit special, Ekipi i IEP do të zhvillojë një IEP për fëmijën tuaj. Ndërsa ju dhe anëtarët e tjerë të Ekipit të IEP-s do të diskutoni nevojat e fëmijës tuaj gjatë takimit të IEP-s, ju do të vendosni së bashku nëse fëmija juaj do të ketë nevojë për Shërbime Kompensuese COVID-19 për shkak të vonesave në testimin dhe mbajtjes së një takimi të IEP-s. Kjo është e vërtetë për të gjithë nxënësit e sapo kualifikuar për shërbime të arsimit special, garantimi i të drejtave të të cilëve u vonua për shkak të pandemisë, duke përfshirë fëmijët e mitur të referuar nga Ndërhyrja e Hershme (EI).

## **Nëse fëmija juaj është zhvendosur nga një distrikt në një tjetër ose është duke ndjekur një shkollë çarter ose shkollë tekniko-profesionale të re**

Nëse fëmija juaj do të ndjekë mësimin në një distrikt, shkollë çarter ose shkollë teknike profesionale në vitin shkollor 2020-21, që është tjetër nga distrikti ose shkolla që ndiqte në pranverë 2020, atëherë distrikti ose shkolla e re do të jetë përgjegjëse për mbledhjen e ekipit të IEP për të vendosur nëse fëmija juaj ka nevojë për Shërbime Kompensuese COVID-19 dhe / ose Shërbime të reja IEP. Distrikti ose shkolla e re mund të ftojë një përfaqësues nga distrikti ose shkolla e mëparshme të marrë pjesë, sepse pagesa për Shërbimet Kompensuese COVID-19 do të mbulohet nga distrikti i mëparshëm.

## **Nëse fëmija juaj ndjek një shkollë të miratuar dhe me programe të Arsimit Special**

Nëse fëmija juaj ndjek mësimin në një shkollë jashtë distriktit tuaj, drejtoria rajonale përgjegjëse për programin e arsimit special të fëmijës do të thërrasë një takim të IEP-së dhe do të punojë me shkollën e miratuar për arsim special për të siguruar që ekipi ka të gjitha informacionet e nevojshme për të vendosur nëse fëmija ka nevojë për Shërbime Kompensuese COVID-19 ose Shërbime të reja të IEP-s.

Drejtoria do të kërkojë që të përfshihet një përfaqësues nga shkolla e miratuar dhe bashkëpunuese e arsimit special në çdo bisedë rreth planifikimit edhe kur ju vendosni të mos thirret një takim të IEP dhe në vend të kësaj të diskutoni nevojat e fëmijës tuaj me një administrator.

## **Nëse fëmija juaj është ose do të jetë 22 vjeç midis 17 marsit dhe 23 dhjetorit 2020**

Nëse fëmija juaj do të mbushë 22 vjeç deri më 23 dhjetor ose ka qenë 22 vjeç kur u mbyllën shkollat, ju dhe anëtarët e tjerë të ekipit të IEP mund të punoni së bashku për ta bërë kalimin e fëmijës tuaj si i rritur sa më lehtë që të jetë e mundur. Udhëzimet e DESE tregojnë se do të jetë e rëndësishme të organizoni një takim të IEP-s, edhe nëse 22 vjetori i lindjes së fëmijës suaj ka kaluar tashmë, sepse:

1. Fëmija juaj nuk mund të përdorte shërbimet gjatë pezullimit të papritur të arsimit në klasë.
2. Fëmija juaj pati përkeqësim ose nuk arriti të bëjë përparim efektiv gjatë të mësuarit në distancë.
3. Fëmija juaj ka vështirësi të konsiderueshme me tranzicionin dhe ndryshimet rutine, dhe ekziston shqetësimi se pezullimi i mësimit në klasë do të rezultojë në një sfidë ndaj shërbimeve për më të rriturit nëse nuk ofrohen shërbime shtesë.
4. Nuk ka pasur asnjë kontakt, ose përpjekje minimale për kontakt me agjencitë përkatëse të më rriturve siç janë Komisioni i Rehabilitimit i Massachusetts (QMR), Departamenti i Shërbimeve të Zhvillimit (DDS), ose Departamenti i Shëndetit Mendor (DMH).
5. Ju dhe fëmija juaj nuk keni qenë në gjendje të ndiqni shërbimet e identifikuara tranzitore me agjencitë e më të rriturve për shkak të COVID-19, ose agjencia (të) nuk kanë mundur të kontaktojnë me ju për shkak të COVID-19.
6. Supozohet se fëmija juaj do të përmbushë kërkesat e përcaktuara për ata që janë tashmë 22 vjeç, por nuk ishte në gjendje ta realizonin këtë për shkak se arsimi në klasë u pezullua.

Meqenëse fëmija juaj është mbi moshën 14 vjeç, ai/ajo do të ftohet të jetë i pranishëm gjatë takimit të IEP-s. Nëse marrin shërbime nga një agjenci për të rriturit, drejtoria rajonale do të ftojë një përfaqësues nga ajo agjenci të marrë pjesë gjithashtu. Është e rëndësishme që personeli i shkollës dhe personeli i agjencisë të komunikojnë dhe bashkëpunojnë me ju për të ndihmuar fëmijën tuaj.

Në takim, ju, fëmija juaj dhe anëtarët e tjerë të Ekipit të IEP do të keni parasysh kërkesat për tranzicionin e fëmijës suaj dhe objektivat në jetë të më të rriturve kur diskutoni nëse fëmija juaj ka nevojë për Shërbime Kompensuese COVID-19.

Mos harroni se ju keni edhe opsionin që të mos kërkoni një takim të IEP, nëse mendoni se nevojat e fëmijës suaj mund të plotësohen përmes një takimi jo zyrtar siç përshkruhet më sipër në këtë Udhëzues Faktesh, ose nëse mendoni se fëmija juaj tashmë ka kaluar me sukses në jetën e të rriturve dhe nuk ka më nevojë për shërbime shkollore.

## **Të drejtat ligjore**

Nëse doni të mësoni më shumë rreth të drejtave tuaja dhe të fëmijës suaj, ju lutem referohuni [*Njoftim për Prindin për Garancitë Procedurale*](http://www.doe.mass.edu/sped/prb/). Nëse nuk jeni dakord me anëtarët e tjerë të ekipit të IEP, ju keni mundësinë të ndërmerrni disa hapa në të ardhëm. Për shembull, mund të paraqisni një ankesë tek [Sistemi i Zgjidhjes së Problemit të DESE](http://www.doe.mass.edu/prs/). Ose ju mund të kontaktoni [Byronë e Apeleve të Arsimit Special](https://www.mass.gov/orgs/bureau-of-special-education-appeals) (BSEA) për të kërkuar ndihmë për një takim të IEP-s, një [ndërmjetësim](https://www.mass.gov/mediation-at-the-bsea), dhe/ose [një proces të paanshëm](https://www.mass.gov/due-process-hearings).

## **Në rast se keni pyetje rreth udhëzuesit të DESE**

Për pyetjet që lidhen me këtë Udhëzues Faktesh ose dokumentin udhëzues për Coronavirus (COVID-19), Këshillin e Ndihmës Teknike të Arsimit Special 2021-1:Shërbimet Kompensuese COVID-19 dhe Mbështetjen për Rikuperimin e Nxënësve me IEP, ju lutemi kontaktoni Zyrën e Zgjidhjes së Problemeve të DESE në numrin 781-338-3700 ose compliance@doe.mass.edu. Për më shumë udhëzime dhe informacione në lidhje me arsimin special gjatë pandemisë COVID-19, ju lutemi vizitoni [uebsitin e arsimit special](http://www.doe.mass.edu/covid19/sped.html) të DESE Coronavirus / COVID-19.